ཕྱེད་ཕྱི་མའི་མིང་མཐའ་དོར་ནས་ཉིས་ཟློས་བྱས་ཀྱང་བྱ་བའི་མིང་ལྟར་ཁྱད་ཆོས་བརྗོད་པའི་མིང་སྟོན་མི་ཐུབ།དཔེར་ན།ངར་སྨྱུ་གུ་དགོས་པ་མེད།ཅེས་པའི་དགོས་པ་དེ་བྱ་བའི་མིང་གི་དབང་དུ་དེ་ཡི་མིང་མཐའ་དོར་རྗེས་ཉིས་ཟློས་བྱས་པས་དགོས་དགོས་ཞེས་ཁྱད་ཆོས་བརྗོད་པའི་མིང་དུ་འགྲོ་བ་ཡིན་མོད།འོན་ཀྱང་བྱ་བའི་མིང་ལས་གྲུབ་པའི་དངོས་པོའི་མིང་གི་མིང་མཐའ་དོར་མི་རུང་བའི་དབང་གིས་དེ་ལྟར་གྱུར་རྒྱུ་སྤྲོས་བྲལ་ཡིན་གྱི་ཁྱད་ཆོས་བརྗོད་པའི་མིང་སྟོན་མི་ཐུབ་པ་ནི་བསྙོན་མེད་ཅིག་གོ།ད་དུང་།དཔེར་ན།འགྲོ་བ་དེ་འགྲོ་འགྲོ་དང་།འཁོར་བ་དེ་འཁོར་འཁོར།སྐོར་བ་དེ་སྐོར་སྐོར།འཇུག་པ་དེ་འཇུག་འཇུགབཞེད་པ་དེ་བཞེད་བཞེད།ཡོང་བ་དེ་ཡོང་ཡོང་།འབྱོར་བ་དེ་འབྱོར་འབྱོར།སྒྲུབ་པ་དེ་སྒྲུབ་སྒྲུབ།རིག་པ་དེ་རིག་རིག་ལྟ་བུར་གྱུར་མི་རིགས་སོ།།